৭। অন্য ব্লগে ছাপানো পোস্ট মুক্তাঙ্গনে ছাপানো, অথবা মুক্তাঙ্গনে ছাপানো পোস্ট অন্যত্র ছাপানো আমরা নিরুৎসাহিত করি। সেক্ষেত্রে ব্লগ প্রশাসক চাইলে পোস্টটি মুক্তাঙ্গন থেকে মুছে দিতে পারেন কিংবা প্রথম পাতা থেকে লেখকের নিজস্ব পাতায় সরিয়ে দিতে পারেন। তবে ক্ষেত্র বিশেষে ব্লগ প্রশাসক নিয়মটি প্রয়োগ না করার সিদ্ধান্ত নিতে পারেন, যেমন: (ক) ব্যক্তিগত/নিজস্ব ব্লগে ছাপানো পোস্টের ক্ষেত্রে; (খ) ছাপার মাধ্যমে ইতোমধ্যে প্রকাশিত কিংবা প্রকাশিতব্য লেখার ক্ষেত্রে; (গ) অন্য যে কোন অনলাইন ফোরামে প্রকাশিত কিংবা প্রকাশিতব্য লেখার ক্ষেত্রে, যেখানে পাঠকদের মন্তব্য করার বা আলোচনায় অংশগ্রহণ করার সুযোগ নেই; (ঘ) বিশেষ কোন মানবিক সাহায্য পোস্ট, কোন জাতীয় জনগুরুত্বপূর্ণ ইস্যুতে পোস্ট (যার তাৎক্ষনিক ও ব্যাপক প্রচারণা প্রয়োজন), মানবতার পক্ষে প্রচারণা পোস্ট কিংবা জরুরী আহ্বানমূলক পোস্টের ক্ষেত্রে।